Генадзь Карпенка — Вікіпэдыя

# Генадзь Карпенка

### Зьвесткі зь Вікіпэдыі — вольнай энцыкляпэдыі.

Генадзь Карпенка

Генадзь Карпенка (17 верасьня 1949 - 6 красавіка 1999) - беларускі навуковец і апазыцыйны да прэзыдэнта А. Лукашэнкі палітык.

Нарадзіўся ў Менску.

У 1987 г. стаў дырэктарам Маладэчанскага заводу парашковай мэталюргіі.

У 1990 г. абараніў доктарскаю дысэртацыю па тэхналёгіі матэрыялаў. Зрабіў 50 вынаходніцтваў, укаранёных у 15 краінах.

У 1994 годзе абраны членам-карэспандэнтам Акадэміі Навук Беларусі. Уганараваны Дзяржаўнай прэміяй.

Атрымаў пасьведчаньне дэпутата Вярхоўнага Савету гістарычнага 12-га скліканьня, дзе кіраваў камісіяй па навуцы й навукова-тэхнічным прагрэсе.

У 1992 г. узначаліў Маладэчанскі гарвыканкам, і за два гады пасьпеў правесьці ў горадзе эканамічныя рэформы, запачаткаваць музычны і тэатральны фэстывалі, стварыць футбольны клюб, карэнным чынам дэсаветызаваць гарадзкую тапанімію.

У 1996 г. Карпенка, тагачасны намесьнік старшыні Вярхоўнага Савету 13 скліканьня, накіроўваў працэс імпічмэнту прэзыдэнта Лукашэнкі.

У 1998 г. ён стаў на чале Нацыянальнага выканаўчага камітэту, створанага перад заканчэньнем легітымнага тэрміну кіраваньня Лукашэнкі. Генадзь Карпенка лічыўся лідарам беларускай апазыцыі і найбольш верагодным кандыдатам ад апазыцыі на наступных прэзыдэнцкіх выбарах.

## [рэдагаваць] Абставіны сьмерці

31 сакавіка 1999 г. Карпенка быў дастаўлены ў 9-ы менскі клінічны шпіталь з дыягназам "крывацёк у мозг". 1 красавіка яму зрабілі апэрацыю па выдаленьню гематомы. Усе гэтыя дні ён знаходзіўся ў рэанімацыйным аддзяленьні шпіталю ў несьвядомым стане. Генадзь Карпенка памёр у 7 гадзінаў раніцы 6 красавіка.

Сьмерць палітыка была нечаканай, бо перад гэтым ён ніколі ня скардзіўся на дрэннае здароўе. Празь месяц пасьля сьмерці Карпенкі бясьследна зьнік адзін зь яго найбліжэйшых паплечнікаў — Юры Захаранка, яшчэ праз паўгоду другі — Віктар Ганчар. Некаторыя людзі, у тым ліку сваякі Карпенкі[1] схільныя зьвязваць гэтыя падзеі ў адзін ланцуг.

## [рэдагаваць] Вонкавыя спасылкі

- Curriculum vitae Генадзя Карпенкі на старонцы Нацыянальнай Акадэміі Навук Рэспублікі Беларусь
- Старонка пра Генадзя Карпенку на сайце Грамадзкае ініцыятывы "Мы памятаем"
- Імёны свабоды: Генадзь Карпенка
- Генадзь Карпенка: мінула 8 гадоў з дня смерці

Гэты тэкст напісаны пры дапамозе матэрыялаў перадач Радыё Свабода (беларуская рэдакцыя).

Нерассьледваныя зьнікненьні і сьмерці вядомых людзей у сучаснай Беларусі
Віктар Ганчар | Зьміцер Завадзкі | Юры Захаранка | Генадзь Карпенка | Анатоль Красоўскі

Атрымана з «http://be-x-old.wikipedia.org../../../%D0%B3/%D0%B5/%D0%BD/%D0%93%D0%B5%D0%BD%D0%B0%D0%B4%D0%B7%D1%8C_%D0%9A%D0%B0%D1%80%D0%BF%D0%B5%D0%BD%D0%BA%D0%B0_84ae.html»

Катэгорыі: Беларускія палітыкі | Беларускія навукоўцы

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Беларуская
- English
- Polski